Moa (etunimi)

Moa on ruotsalainen ja suomenruotsalainen naisen etunimi. Se on alkuperältään hellittelymuoto ruotsin sanasta moder tai mor ’äiti’. Moa-nimeä alettiin antaa Suomessa 1950-luvulla. Se yleistyi Ruotsissa todella paljon ja Suomessakin jonkin verran 2000-luvun alussa. Vuoden 2019 loppuun mennessä nimi on Suomessa annettu Digi- ja väestötietoviraston tietojen mukaan 441 henkilölle. Moan nimipäivä on ollut Suomen ruotsinkielisessä almanakassa vuodesta 2005 lähtien 8. helmikuuta. Ruotsissa Moan nimipäivä on 18. marraskuuta.

Tunnettuja Moa-nimisiä 
 Moa Hjelmer (s. 1990), ruotsalainen pikajuoksija
 Moa Lundgren (s. 1998), ruotsalainen maastohiihtäjä
 Moa Martinson (1890–1964), ruotsalainen kirjailija

Lähteet 

Etunimet